निसान किक्स कंपनी के लिए एक बेहद ही महत्वपूर्ण प्रोडक्ट होने वाला है क्योंकि भारत में ये कंपनी बेहद ही संकट से गुजर रही है। निसान की बेहद कम कारें ही भारतीय मार्केट में उपलब्ध है। हालांकि पिछले कुछ समय से निसान अपने बजट ब्रैंड डैटसन को विकसीस करने में लगा हुआ है। निसान किक्स को भारत में किफायती दाम में उतारा जाएगा। साथ ही इसके डिजाइन और लुक को थोड़ा फंकी और स्टाइलिश रखा जाएगा ताकि युवाओं को अपनी तरफ आकर्षित किया जा सके। वैसे कंपनी ने अभी तक इसकी कीमतों के बारे में कोई जानकारी नहीं दी है लेकिन अनुमान है कि इसे 11 से 16 लाख रुपए एक्स शोरूम के रेंज में उतारा जा सकता है।